S-124/2018

Mál þetta, sem dómtekið var 17. apríl síðastliðinn, var höfðað með ákæru lögreglustjórans á höfuðborgarsvæðinu, útgefinni 13. mars síðastliðinn, á hendur H-kk-þgf H-kk-þgf, kt. 000000-0000, [...], Seltjarnarnesi, og H-kk-þgf V-kk-þgf, kt. 000000-0000, [...], Reykjavík, „fyrir eftirgreind fíkniefnabrot á árinu 2017.

I.

Gegn báðum ákærðu með því að hafa þriðjudaginn 31. janúar í Reykjavík haft í vörslum sínum 3.590,40 g af maríjúana sem lögregla fann við leit í bifreiðinni [...] og lagði hald á.

II.

Gegn ákærða H-kk-þgf V-kk-þgf með því að hafa þriðjudaginn 31. janúar í Hafnarfirði haft í vörslum sínum 86 ml af anabólískum sterum, sem ákærði vissi eða mátti vita að hefðu verið ólöglega fluttir til landsins og lögregla fann við leit á heimili hans að [...] og lagði hald á.

III.

Gegn ákærða H-kk-þgf H-kk-þgf með því að hafa:

1. Föstudaginn 3. mars í Kópavogi haft í vörslum sínum í sölu- og dreifingarskyni 94 kannabisplöntur sem ákærði hafði ræktað um nokkurt skeið og til þess dags í íbúð sem hann hafði á leigu að [...] og lögregla lagði hald á.

2. Fimmtudaginn 24. febrúar í Árborg haft í vörslum sínum í sölu og dreifingarskyni 64 kannabisplöntur sem ákærði hafði ræktað um nokkurt skeið og til þess dags í skúr við bæinn [...] á Stokkseyri og lögregla lagði hald á.

Teljast brot í I. og III. kafla varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002 auk þess sem brot í III. kafla varðar við 4. mgr. laga nr. 65/1974 og varðar brot í II. kafla við 1. mgr. 171. gr., sbr. 169. gr., tollalaga nr. 88/2005.

Þess er krafist að ákærðu verði dæmdir til refsingar, til greiðslu alls sakarkostnaðar og að þeir verði dæmdir til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, að framangreindir anabólískir sterar verði gerðir upptækir samkvæmt 3. mgr. 48. gr. lyfjalaga nr. 93/1993, 2. mgr. 68. gr. lyfsölulaga og 1. mgr. 181. gr. tollalaga nr. 88/2005 og er þess enn fremur krafist að ákærði H-kk-nf sæti upptöku samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 á 5 viftum, 18 gróðurhúsalömpum, 6 spennubreytum, 2 loftsíum, 12 spennum, loftblásara og gróðurtjaldi.“

Ákærðu hafa fyrir dómi skýlaust játað að hafa framið brot þau sem þeim eru gefin að sök í ákærunni og er játning þeirra þeirra studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelldur fyrir brotin sem eru réttilega færð til refsiákvæða í ákærunni.

Ákærði H-kk-nf var dæmdur í fjögurra ára fangelsi 2016 fyrir hegningarlagabrot. Árið 2015 var hann dæmdur í 12 mánaða skilorðsbundið fangelsi fyrir fíkniefnalagabrot og á árunum 2012 og 2013 var hann sektaður fyrir sams konar brot og brot á umferðar- og vopnalögum. Ákærða H-kk-þgf hefur ekki áður verið refsað. Refsing ákærðu verður ákveðin samkvæmt 77. gr. almennra hegningarlaga og er refsing ákærða H-kk-ef hæfilega ákveðin 12 mánaða fangelsi en refsing ákærða H-kk-ef 10 mánaða fangelsi sem bundin skal skilorði eins og í dómsorði greinir.

Upptæk verða dæmd efni og áhöld eins og í dómsorði greinir.

Loks verða ákærðu dæmdir til að greiða sakarkostnað eins og í dómsorði greinir. Þá skal hvor þeirra greiða verjanda sínum málsvarnarþóknun sem ákvörðuð er með virðisaukaskatti í dómsorði.

A-kk-nf Í-kk-nf héraðsdómari kveður upp dóminn.

D ó m s o r ð:

Ákærði, H-kk-nf H-kk-nf, sæti fangelsi í 12 mánuði.

Ákærði, H-kk-nf V-kk-nf, sæti fangelsi í 10 mánuði, en fresta skal fullnustu refsingarinnar og falli hún niður að liðnum tveim árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptæk skulu vera 3.590,40 g af maríjúana, 86 ml af anabólískum sterum, 158 kannabisplöntur, 5 viftur, 18 gróðurhúsalampar, 6 spennubreytar, 2 loftsíur, 12 spennar, loftblásari og gróðurtjald.

Ákærði H-kk-nf greiði 442.625 krónur í sakarkostnað málsvarnarþóknun skipaðs verjanda síns, V-kk-ef H. V-kk-ef lögmanns, 632.400 krónur.

Ákærði H-kk-nf greiði 147.560 krónur í sakarkostnað og málsvarnarþóknun skipaðs verjanda síns, O-kk-ef S-kk-ef lögmanns, 210.800 krónur og verjanda síns á rannsóknarstigi, S-kvk-þgf Ý-kvk-ef J-kvk-ef lögmanns, 421.600 krónur.

A-kk-nf Í-kk-nf